اینگیلتره‌نین قیبریس‌داکی هاوا بازاسیندا یئرلشدیردیگی اف-35 دؤیوش طیاره‌لری سوریه و عراق هاوا مکانیندا وظیفه مقصدلی اوچوش‌لارا باشلاییب.
اینگیلتره مودافعه ناظیرلیگی‌نین آچیقلاماسینا گؤره، می آییندا اؤلکه‌نین قیبریس‌داکی آکروتیری هاوا بازاسیندا یئرلشدیردیگی 6 عدد اف-35 دؤیوش طیاره‌لری‌نین سوریه و عراق اوزرینده 14 وظیفه اوچوشو رئاللاشدیردیغی بیلدیریلیب.
ترور تشکیلاتی داعشه قارشی حیاتا کئچیریلن عملیات‌لاردا کشفیات مقصدلی ایستیفاده ائدیلدیگی بیلدیریلن طیاره‌لرین سلاح‌لی اولدوغو، آنجاق هر هانسی هوجوم رئاللاشدیرمادیغی قئید ائدیلیب.
جمعی 138 عدد اف-35 آلماغی پلان‌لاش‌دیران اینگیلتره ایندیه ده ک 17 طیارنی تحویل آلیب.
یاتای (افقی) ائنیش ائتمه قابیلیتینه مالیک اف-35ب مدلی طیاره‌لرین اوکتبر آییندا اینگیلتره‌نین اوولکی ایل دنیزه ائندیردیگی HMS Queen Elizabeth  طیاره گمی‌سینده ده یئرلشدیریلیب، سیناق ائدیله جگی بیلدیریلیر.
طیاره گمی‌سی‌نین و اف-35-لرین 2021-جی ایلدن اعتباراً بیرلیکده عملیات سویه‌سینه چاتاجاغی هدف‌لنیر.
